stanford-oval/wikipedia huggingface dataset:
Crimson Moonlight
Historia

Crimson Moonlight perustettiin kesällä 1997. Kokoonpanossa olivat aluksi laulaja Simon Rosén,  rumpali Gustav Elowsson, kitaristi-kosketinsoittaja Petter Stenmarker, kitaristi Jonathan Jansson ja basisti Simon Lindh. Yhtyeen oli tarkoitus julkaista vain yhden demon verran karua black metalia ja lopettaa sen jälkeen. Demon nimeksi tuli Glorification of the Master of Light. Crimson Moonlight kuitenkin jatkoi toimintaansa myöhemmin, ja yhtye äänitti omakustanne-ep:n Eternal Emperor vuonna 1998. Tyyliltään se on sinfonista black metalia.
Myöhemmin Crimson Moonlight kiinnitettiin ruotsalaiselle Rivel Records -levy-yhtiölle, ja yhtye alkoi työstää ensimmäistä studioalbumiaan. Toisen ruotsalaisen extreme metal -yhtyeen, Sanctifican, lopetettua sen jäsenistä Hubertus Liljegren siirtyi Crimson Moonlightin riveihin. Vuonna 2003 yhtye julkaisi albumin The Covenant Progress, joka on musiikkityyliltään melodista black metalia. Yhtye teki pieniä konsertteja Pohjoismaissa sekä Keski-Euroopassa. Yhtye esiintyi Suomessa kahdesti vuonna 2003 Nokialla ja Keuruulla.
Vuoden 2004 lopulla yhtye äänitti toisen albuminsa Veil of Remembrancen. Sillä yhtye lisäsi tyyliinsä vaikutteita death metalista. Jani Stefanovic oli mukana yhtyeessä albumin äänitysten aikana ja vaikutti musiikilliseen suuntaukseen. Albumi kuitenkin julkaistiin virallisesti tammikuun 26. vuonna 2005 vaikka sitä myytiin jo 4. joulukuuta 2004 alkaen. Samalla julkaistiin myös kokoelma-albumi Songs from the Archives. Tukeakseen albumin myyntiä yhtye teki Euroopan kiertueen.
Vuonna 2006 Crimson Moonlightin sopimus Rivel Recordsilla päättyi ja yhtye kiinnitettiin ruotsalaiselle Endtime Productions -levy-yhtiölle. Samana vuonna rumpali Gustav Elowsson sai sponsorituet sellaisilta rumpuvalmistajayhtiöiltä kuin Sabian, Pearl, Remo ja Vic Firth. Crimson Moonlight teki Tour of Remembrance -kiertueen Yhdysvalloissa ja myi vastaäänitetyn In Depths of Dreams Unconscious ep:n esijulkaisua. Ep julkaistiin 1. helmikuuta 2007. Kesällä 2007 Crimson Moonlight esiintyi toisen kerran yhdysvaltalaisilla Cornerstone-festivaaleilla.
Crimson Moonlight oli mukana vuoden 2008 dokumenttielokuvassa Light in Darkness - Nemesis Divina.
Loppuvuodesta 2011 yhtye ilmoitti Facebook-sivullaan työstävänsä kolmatta albumia.
Jäsenet > Nykyiset jäsenet

Simon "Pilgrim" Rosén – laulu
Gustav "Gurra" Elowsson – rummut (Exhale)
Jäsenet > Entiset jäsenet

Johan Ylenstrand – basso (Exhale, Sordid, Vital Decision)
Joakim "Jocke" Malmborg – kitara (Inevitable End)
Per Sundberg – kitara (ex-Admonish)
Hubertus Liljegren – kitara, basso (ex-Pantokrator, ex-Sanctifica)
Samuel – kitara
David Seiving – basso
Erik Tordsson – kitara, basso
Petter Stenmarker – kitara, kosketinsoittimet (ex-Oblivion)
Jani Stefanovic – kitara (ex-Sins of Omission, ex-Renascent, ex-Am I Blood, DivineFire, Eternium, *Essence of Sorrow, ex-Hilastherion)
Jonas Arvidsson – sessiokitaristi (ex-Inevitable End)
Diskografia

Glorification of the Master of Light demo (1997)
Eternal Emperor EP (1998)
Live In Värsås (live albumi) (1998)
The Covenant Progress (2003)
Songs from the Archives (kokoelmalevy) (2004)
Veil of Remembrance (2005)
In Depths of Dreams Unconscious EP (2007)
Divine Darkness (2016)
Aiheesta muualla

Crimson Moonlight Encyclopaedia Metallumissa (englanniksi)
Crimson Moonlight Myspacessa (englanniksi)
Haastattelu 24. helmikuuta 2006 (Arkistoitu – Internet Archive) (englanniksi)
Haastattelu Eternal Emperorin ajalta(englanniksi)
Syväviilto

Syväviilletty penis.
Keski-Australiassa elävän warrumanga-heimon miehiä suoritamassa syväviiltoa.
Syväviilto (engl. subincision) on kehonmuokkauksen muoto, jossa siittimen alapuolelle tehdään pitkittäinen viilto virtsaputkeen asti. Viilto aloitetaan virtsaputken suulta siittimen juurta kohden. Viilto voi olla vaihtelevanpituinen.
Syväviiltoa on perinteisesti tehty kaikkialla maailmassa, erityisesti Afrikassa, Australiassa, Etelä-Amerikassa sekä Polynesiassa ja Malesiassa aikuistumisrituaalina. Länsimaissa tapa on yleistynyt viime vuosina pyrkimyksenä lisätä seksuaalista nautintoa. Syväviilto saatetaan tehdä myös kauneudellisista syistä [lähde? ]. Syväviilto paljastaa virtsaputken sisäosan runsashermoisen pinnan ulkoisille ärsykkeille, mistä seuraa tekniikan suosijoiden mukaan tavallista suurempi seksuaalinen nautinto. Toimenpide myös leventää siitintäselvennä.
Haittapuolina ovat itsesuoritetun leikkauksen riskit sekä kohonnut herkkyys saada sukupuolitauteja. Myös hedelmöityskyky, eritoten siemennesteen vieminen naisen emättimeen, on todennäköisesti heikompi.
Myös virtsaaminen on paljon hankalampaa ja vaatii useimmiten istualtaan virtsaamista. Kivespussin voi yrittää venyttää virtsaputkea vasten väliaikaisesti tilkkeeksi, jotta tavanomainen seisaaltaan virtsaaminen onnistuisi. Jotkut syväviilletyt miehet kuljettavat mukanaan putkea, jonka avulla virtsasuihkun ohjailu onnistuu.
Syväviilto perinteenä

Syväviilto (kuten ympärileikkaus) on yleistä esimerkiksi Australian alkuperäiskansojen eli aborginaalien kulttuurissa. Tapa kuuluu Australian keskitasangon kansojen, kuten Arrernten ja Luritjan, perinteisiin. Arrernten sana syväviillolle on arilta, ja syväviilto suoritetaan miehistymisriittinä nuorille miehille. Tavan toi Arrernteille Magnar-kunjer-kujaIt, liskomiehen henkiolento. Syväviilletyn siittimen katsotaan muistuttavan naisen häpyhuulia (vulvaa)  ja verenvuodon taas naisen kuukautisia (menstruaatiota). Tässä voidaan katsoa olevan kyse miesten mahdollisesti tuntemasta vulvakateudesta, vrt. naisten mahdollisesti tuntema peniskateus.
Samantapaista siittimen muokkausta harrastivat myös Queenslandin Morningtonin saaren Lardil-heimon jäsenet. Vain nuorukaiset, jotka päättivät menettelyn kestää, saivat oppia monimutkaisen seremoniaalisen daminin kielen. Myöhemmissä seremonioissa, joita toistetaan koko aikuisiän, syväviilletty siitin on rituaalisen verenvuodattamisen väline. Damia tutkineen Kenneth L. Halen mukaan uusia seremonian harrastajia ei ole enää ilmaantunut puoleen vuosisataan, ja damin kielikin on nyt kuollut.
Amazonin laakson paikallisväestö sekä Kenian Samburu paimentolaispojat suorittavat itselleen ja joskus tovereilleen syväviiltoja jo 7–10 vuoden ikäisinä. Samoan saarella syväviilto on kypsyysrituaali. Havaijilla puolestaan on ollut tapana suorittaa vain esinahkaan rajoittuva esinahan syväviilto kuuden tai seitsemän vuoden iässä.
Samantapaisia muokkauksia

Virtsaputken avaus vain terskan kohdalta.
Jotkut henkilöt halkaisevat siittimen kokonaan, myös yläosaltaan.
Joskus halkaistaan vain terska kokonaan.
Tunnetaan myös variaatio, jossa viilto tehdään siittimen yläpuolelle.
Kuva syväviilletystä siittimestä
Aiheesta muualla

Wikimedia Commonsissa on kuvia tai muita tiedostoja aiheesta .
Some medical research on this matter  (englanniksi)
A mention of penile subincision in Hawaii during the early Twentieth Century  (Arkistoitu – Internet Archive) (englanniksi)
http://www.rickharrison.com/language/damin.html (Arkistoitu – Internet Archive) (englanniksi)
"The story of my subincision" in http://www.kuro5hin.org/story/2011/7/11/221725/839
Dahria Beatty

| Dahria Beatty |
| --- | --- |

Henkilötiedot
Syntynyt: 7. maaliskuuta 1994 (ikä 30) Kanada
Kansalaisuus:   Kanada
Uran tiedot
Seura:  Whitehorse CC Ski Club
Laji:  maastohiihto
Maailmancup
Kaudet:  2012–
Voitot:  0
Palkintokorokkeella:  0
Aiheesta muualla
dahriabeatty.com/blog
Dahria Beatty (s. 7. maaliskuuta 1994) on kanadalainen maastohiihtäjä.
Beatty kilpaili maastohiihdon maailmancupissa ensimmäisen kerran Canmoressa joulukuussa 2012. Ensimmäiset maailmancupin pisteensä hän saavutti maaliskuussa 2016 oltuaan Ski Tour Canadan perinteisen hiihtotavan sprintissä Canmoressa 15:s. Normaalissa maailmancupin kilpailussa hänen paras sijoituksensa on 16. sija Dresdenin vapaan hiihtotavan sprintistä tammikuussa 2019 ja Planican vapaan hiihtotavan sprintistä joulukuussa 2019.
Beattyn parhaat sijoitukset arvokilpailujen henkilökohtaisilla matkoilla ovat vapaan hiihtotavan sprintin 13. sija Pyeongchangin olympialaisissa 2018 ja 10 kilometrin perinteisen hiihtotavan väliaikalähtökilpailun 18. sija Pekingin olympialaisissa 2022.
Aiheesta muualla

Kuvia tai muita tiedostoja aiheesta Dahria Beatty Wikimedia Commonsissa
Critics’ Choice Awards 2018

Critics’ Choice Awards 2018 oli järjestyksessään 23. Critics’ Choice Awards -palkintogaala, jossa kriitikot palkitsivat vuoden 2017 elokuvia ja televisiosarjoja. Gaala järjestettiin 11. tammikuuta 2018 Santa Monicassa, Kaliforniassa. Gaalan juonsi Olivia Munn.
The Shape of Water sai eniten palkintoja ja ehdokkuuksia.
Telen

| Telen |
| --- | --- |

Lehtityyppi:  paikallislehti
Kustantaja:  Amedia
Levikki:  4 431 (2020)
Perustettu:  1928
Päätoimittaja:  Jens Marius Hammer
Kotikunta:  Notodden
Kotimaa:  Norja
Ilmestymistiheys:  ma, ke, pe
Kieli:  norja
Aiheesta muualla
Kotisivu
Telen on norjalainen vuonna 1928 perustettu paikallislehti, jonka kotikunta on Notodden. Se ilmestyy kolmesti viikossa ja kuuluu Amedia-konserniin.
Aiheesta muualla

Lehden verkkosivut (norjaksi)
Suomenkielinen Wikipedia

|  Suomenkielinen Wikipedia |
| --- | --- |


Verkkosivusto:  https://fi.wikipedia.org
Slogan:  Vapaa tietosanakirja
Kaupallinen:  ei
Tyyppi:  verkkotietosanakirja
Rekisteröinti:  vapaaehtoinen
Kielet:  suomi
Omistaja:  Wikimedia Foundation
Avattu:  21. helmikuuta 2002
Sisällön lisenssi:  CC Attribution / Share-Alike 3.0 suuri osa tekstistä myös GFDL, medioiden lisenssit vaihtelevat
Nykyinen tila:  aktiivinen
Suomenkielinen Wikipedia on Wikipedian vuonna 2002 avattu suomenkielinen versio, jossa on 581 623 artikkelia (12. lokakuuta 2024). Artikkelimäärältään se on Wikipedian 27. suurin kieliversio. Suomenkielisen Wikipedian artikkelimäärä on melko korkea suhteessa kielen puhujien määrään.
Historia

Suomenkielinen Wikipedia perustettiin muodollisesti 21. helmikuuta 2002, mutta vielä vuoden 2002 lopussa suomenkielisiä artikkeleita oli vain vähän yli kymmenen. Suomenkielisessä Wikipediassa on tiettävästi ollut artikkeleita 26. toukokuuta 2002 lähtien, sivun Kaskinen ollen mahdollisesti ensimmäinen.  Tuon artikkelin vanhin nykyään tietokannassa oleva artikkeliversio on päivätty 9. syyskuuta 2002. Artikkeleiden toimittaminen toden teolla alkoi helmikuussa 2003, jolloin uusia artikkeleita alkoi kertyä noin 50 kuukaudessa. Tuhannen artikkelin raja ylittyi kesä–heinäkuussa 2003. Maaliskuussa 2003 suomenkielinen Wikipedia kohosi artikkelimäärällä mitaten 20 suurimman Wikipedian joukkoon. Parhaimmillaan se on ollut artikkelimäärältään 13. suurin.
Arviointeja

Helsingin Sanomat teki vuonna 2013 selvityksen suomenkielisen Wikipedian luotettavuudesta. Selvityksessä eri alojen asiantuntijat arvioivat 134 artikkelia. Selvityksen mukaan suomenkielisessä Wikipediassa artikkelien laatu vaihtelee enemmän kuin perinteisessä tietosanakirjassa.
Virstanpylväitä

| Määrä | Ajankohta | Kesto (pv) |
| --- | --- | --- |
| 1 | 26. toukokuuta 2002 | – |
| 5 000 | 15. huhtikuuta 2004 | 584 |
| 10 000 | 14. lokakuuta 2004 | 182 |
| 25 000 | 27. kesäkuuta 2005 | 195 |
| 50 000 | 21. helmikuuta 2006 | 290 |
| 100 000 | 11. helmikuuta 2007 | 355 |
| 150 000 | 4. helmikuuta 2008 | 358 |
| 200 000 | 12. huhtikuuta 2009 | 433 |
| 250 000 | 24. syyskuuta 2010 | 530 |
| 300 000 | 26. kesäkuuta 2012 | 641 |
| 350 000 | 9. heinäkuuta 2014 | 743 |
| 400 000 | 29. elokuuta 2016 | 782 |
| 450 000 | 12. tammikuuta 2019 | 866 |
| 500 000 | 28. joulukuuta 2020 | 716 |
| 550 000 | 2. huhtikuuta 2023 | 825 |
Kirjallisuutta

Valta, Reijo: MC Vittumeitsi ja muut merkityksettömät.  Jyväskylä:  Osuuskunta Jyväs-Ainola, 2016.  ISBN 978-952-5353-70-9.
Aiheesta muualla

Wikimedia Commonsissa on kuvia tai muita tiedostoja aiheesta .
| --- | --- |
200 000 +:  suomi (fi) • unkari (hu) • viro (et)
7 500 +:  niittymari (mhr) • vuorimari (mrj) • ersämordva (myv) • pohjoissaame (se)
5 500 +:  vepsä (vep) • võro (fiu-vro) • udmurtti (udm) • komisyrjääni (kv) • inarinsaame (smn)
3 000 +:  mokšamordva (mdf) • aunuksenkarjala (olo) • komipermjakki (koi)
| --- | --- |
6 000 000 +:  englanti (en) · cebuano (ceb)
2 000 000 +:  saksa (de) · ruotsi (sv) · ranska (fr) · hollanti (nl)
1 000 000 +:  venäjä (ru) · espanja (es) · italia (it) · egyptinarabia (arz) · puola (pl) · kiina (zh) · japani (ja) · ukraina (uk) · vietnam (vi) · waray-waray (war) · arabia (ar) · portugali (pt)
500 000 +:  persia (fa) · katalaani (ca) · serbia (sr) · indonesia (id) · korea (ko) · kirjanorja (no) · tšetšeeni (ce) · turkki (tr) · suomi (fi) · tšekki (cs) · unkari (hu) · tataari (tt)
200 000 +:  serbokroaatti (sh) · romania (ro) · minnan (zh-min-nan) · baski (eu) · malaiji (ms) · heprea (he) · esperanto (eo) · armenia (hy) · tanska (da) · bulgaria (bg) · kymri (cy) · uzbekki (uz) · selkoenglanti (simple) · slovakki (sk) · viro (et) · eteläazeri (azb) · valkovenäjä (be) · kazakki (kk) · kreikka (el) · minangkabau (min) · kroatia (hr) · liettua (lt) · galicia (gl) · urdu (ur)
100 000 +:  azeri (az) · sloveeni (sl) · ladin (lld) · georgia (ka) · uusnorja (nn) · tamili (ta) · thai (th) · hindi (hi) · bengali (bn) · makedonia (mk) · latina (la) · kantoninkiina (zh-yue) · asturia (ast) · latvia (lv) · afrikaans (af) · tadžikki (tg) · burma (my)
50 000 +:  malagassi (mg) · albania (sq) · marathi (mr) · bosnia (bs) · telegu (te) · oksitaani (oc) · bretoni (br) · taraškevitsa-valkovenäjä (be-tarask) · malajalam (ml) · alasaksa (nds) · swahili (sw) · kirgiisi (ky) · kurdi (ku) · lombardi (lmo) · jaava (jv) · länsipunjabi (pnb) · newar (new) · haiti (ht) · venetsia (vec) · piemonte (pms) · baškiiri (ba) · luxemburg (lb) · sunda (su) · iiri (ga) · islanti (is) · sleesia (szl) · soranî (ckb) · länsifriisi (fy) · tšuvassi (cv) · punjabi (pa)
20 000 +:  tagalog (tl) · ido (io) · aragonia (an) · wu-kiina (wuu) · zazaki (diq) · hausa (ha) · volapük (vo) · skotti (sco) · joruba (yo) · nepali (ne) · kannada (kn) · gudžarati (gu) · alemanni (als) · interlingua (ia) · kotava (avk) · krimintataari (crh) · baijeri (bar) · sisilia (scn) · igbo (ig) · bishnupriya manipuri (bpy) · ketšua (qu) · mongoli (mn) · bali (ban) · navajo (nv) · mingreli (xmf) · sinhali (si)
Artikkelien määrä suomenkielisessä Wikipediassa
Digitoday

| Digitoday |
| --- | --- |

Lehtityyppi:  verkkojulkaisu
Kustantaja:  Sanoma Media Finland
Päätoimittaja:  Tapio Sadeoja
Kotimaa:   Suomi
Kieli:  suomi
Aiheesta muualla
is.fi/digitoday
Digitoday on vuonna 2000 perustettu suomalainen tietotekniikka-aiheinen verkkojulkaisu, joka uutisoi ja analysoi tietotekniikan, tietoliikenteen, finanssimaailman, ja media-alan ilmiöitä ja tapahtumia.
Digitodayn kustantaja on Sanoma Media Finland. Sanoma julkaisi myös talouslehti Taloussanomia sekä vuosien 1999 ja 2015 aikana tietotekniikkalehti It-viikkoa, jonka toiminta lopetettiin vuoden 2016 alkaessa.
Syksyllä 2016 Digitoday siirtyi osaksi Ilta-Sanomien verkkosivuja yhdistyen aiemman IS Digin kanssa.
Toimitus

Julkaisun vastaava päätoimittaja on Tapio Sadeoja.
Vuoden 2015 lopussa Taloussanomat ilmoitti It-viikon ja Digitodayn toimitusten yhdistymisestä vuoden 2016 alkaessa, jonka toimesta It-viikko lopetettiin ja Digitoday sai lisää toimittajia.
Sylt

Sylt
| --- | --- |
Muut nimet:  Sild, Söl
Sijainti:  Hörnum, Kampen, List auf Sylt, Sylt, Wenningstedt-Braderup Nordfriesland, Schleswig-Holstein Saksa
Saariryhmä:  Pohjoisfriiseinsaaret
Vesialue:  Pohjanmeri
Merialue:  Atlantti
Korkein kohta:  52 m
Pinta-ala:  96,01 km²
| --- | --- |
Asukasluku:  17 713 (31.12.2014)
Suurin kaupunki:  Westerland
muokkaa - muokkaa wikitekstiä - muokkaa Wikidataa
Sylt.
Sylt (tansk. Sild, friisiksi Söl) on saari Pohjoisfriiseinsaarilla. Se on Saksan Pohjanmeren saarista suurin ja kuuluu Schleswig-Holsteinin osavaltioon. Saaren pinta-ala on 96,01 neliökilometriä, ja sen korkein kohta yltää 52 metrin korkeuteen. Kapeimmalta kohdaltaan saari on alle 400 metriä leveä. Saaren länsirannalla on 40 kilometriä pitkä hiekkaranta. Myrskyvuoksi kuluttaa saarelta jatkuvasti maa-ainesta.
Liikenne

Saarelle ei ole autotietä. Vuodesta 1927 alkaen saarelle on ollut rautatieyhteys Hindenburgin pengersiltaa (saks. Hindenburgdamm) pitkin. Junat kuljettavat myös autoja matkustajineen. Laivalla Syltille pääsee pohjoisesta Rømøn saaren kautta Tanskasta sekä Amrumin saaren kautta etelästä. Westerlandissa sijaitsevalle Syltin lentoasemalle on säännöllinen lentoyhteys eri puolilta Saksaa.
Asukkaat

Saarella asuu vajaat 20 000 asukasta. Hallinnollisesti saari koostuu viidestä kunnasta, joista suurin on Syltin kunta. Saaren suurimmat taajamat ovat Westerland, Kampen ja Wenningstedt-Braderup.
Matkailu

Syltillä käy vuosittain lähes miljoona matkailijaa, jotka yöpyvät saarella keskimäärin runsaan viikon ajan. Matkailijat ovat lähes pelkästään saksalaisia, sillä ulkomaalaisten osuus yöpymisistä on vain noin yksi prosentti.
Historiaa

Toisessa maailmansodassa Sylt oli tärkeä tukikohta, ja Saksan armeija rakensi sinne runsaasti rakennuksia. Sodan jälkeen britit ottivat sen haltuunsa, ja ilmavoimilla oli tukikohta saaren pohjoiskärjessä Listissä vuoteen 1946 asti.
Aiheesta muualla

Kuvia tai muita tiedostoja aiheesta Sylt Wikimedia Commonsissa
Matkaopas aiheesta Sylt Wikimatkoissa
Syy (mytologia)

Köyttä tehdään syistä Turun "keskiaikaisilla" markkinoilla
Tämä artikkeli käsittelee syyn käsitettä suomalaisessa mytologiassa. Syy on suomensukuisissa kielissä omaperäinen sana, joka on tarkoittanut alun perin säiettä, kuten sanassa lihassyy. Sanalle on kehittynyt myös toinen merkitys "aiheuttaja". Merkityksen muunnoksen selittää käsitys, että aiheuttaja löytyy ikään kuin jälkiä tai johtolankaa, siis säiettä seuraamalla.
Syy ja synty

Suomalaisessa mytologiassa synty merkitsee esineen, elementin, olennon tai ilmiön myyttistä alkuperää. Uskottiin, että se, joka tunsi asioiden synnyt, saattoi hallita niitä. Tämän vuoksi monissa loitsuissa kerrottiin loitsinnan kohteen synty eli miten se oli syntynyt ja kasvanut nykytilaansa. Syntyjä oli jonkin verran myös myyttisissä kertomuksissa. Syntyjä luetaan joskus "syitä myöten", eli niin tarkasti, että syytkin huomioidaan. Joskus sanaa syy käytetään jopa sanan synty sijasta:
Luki syitä syntyneelle:

Syyt on syplistä kotoisin, 

kaalin karhima sijoilta. 
(SKVR:VII4 2176, Kitee 1896)
Sisiliskon syyt syntyvät:
Sisälisko sen sikiä, Riivotiivon räivötiivon 

vaskinen vapa vapisi, hopiainen nuora notku 

syitä synnytettäessä, karummissa kankaissa. 
(SKVR:I4 459)
Näissä arvoituksellisissa sanoissa kivun syitä kutsutaan "salaiseksi viaksi". Sanotaan myös, että jos ei kivulla ole syytä eli kipu on "syytön", saadaan synnyt kuitenkin esiin:
Vaan jos on syitä synnydetty, saadettu vika salainen,

Kyllä saan sukusi tietä, löydän syntymä sijasi,

tähe jos ei syntyä sinulla eikä, turmalla, emoja,

saan mä synnyn syyttömänkin, tavat tietä tapaturman. 
(SKVR:VII4 1760)
Johtuuko syy-sanan käyttö syntykertomuksissa käsityksestä, että asian alkuperän voisi löytää ikään kuin seuraamalla jonkinlaista elämänlankaa tai -lankoja, ei ole selvillä. Syyllä on myös voitu yksinkertaisesti tarkoittaa vikaa, kuten edellisestä runo-esimerkistä tai seuraavasta Väinämöisen kiellosta voisi päätellä:
Älä tee syitä syyttömälle tai vikoa viattomalle.
Sanalla on voinut olla monta merkitystä.
Muita merkityksiä

Sana syy esiintyi myös toisinaan hiusten rinnakkaisnimityksenä ilman erityisempiä myyttisiä merkityksiä. Laiska tytär laulaa lapsuudestaan:
Emo synnytti minua, mie vaan syitä synnyttelin. 

Emoi hellytti minua, mie vaan hiusta hellyttelin. 

Iso kasvatti minua, mie vaan kassaa kasvattelin.

Kasvo miulle kassa pitkä, kassa pitkä, tukka tuima,

hius heljä hienokkainen, pellava-pion pituinen,

lumi-vaahen valkehuinen... 
(SKVR:III3 4076)

Monessa muinais-egyptiläisessä kuvassa auringon säteillä on kädet
Auringon säteet herättävät kuolleen Lemminkäisen kuten kasvit keväisin. Heikkilä katsoo Lemminkäisen (tai Lemmon) luonnon syksyisen kuoleman ja keväisen henkiin heräämisen ja  vertauskuvaksi, jolla on yhteyksiä muun muassa Egyptin Osiris-myyttiin.
Anderson Sophie: Nuori tyttö laittaa hiuksiaan
Tammelan rovastikunta

| Tammelan rovastikunta |
| --- | --- |

 tunnus :  sijainti 
Tunnustuskunta:  evankelis-luterilainen
Hiippakunta:  Tampereen hiippakunta
Jäsenmäärä:  24 655 (2021)
– Osuus asukkaista:  77,0 %
Lääninrovasti:  Esa Löytömäki
Tampereen hiippakunta
Infobox OKNimi-testi OK: 
Tammelan rovastikunta on Kanta-Hämeessä sijaitseva Tampereen hiippakunnan rovastikunta. Tammelan rovastikunnan lääninrovastina toimii kirkkoherra Esa Löytömäki.
Seurakunnat

Lista Tammelan rovastikuntaan kuuluvista seurakunnista:
Forssan seurakunta
Humppilan seurakunta
Jokioisten seurakunta
Tammelan seurakunta
Ypäjän seurakunta
Lääninrovastit

Listaa täydennettävä
2002–2010: Risto Ahti
Dead Decade

| Dead Decade Private Line |
| --- | --- | --- |

Studioalbumin tiedot
 Julkaistu: 17. elokuuta 2011
 Formaatti: CD
 Tuottaja(t): Sammy Aaltonen
 Tyylilaji: hard rock
 Kesto: 43.03
 Levy-yhtiö: King Foo
Listasijoitukset
  Suomen virallinen lista: 17.
Private Linen muut julkaisut
| Evel Knievel Factor 2006 | Dead Decade 2011 |   |
Singlet albumilta Dead Decade
 ”Dead Decade” Julkaistu: 20. huhtikuuta 2011
Dead Decade on rockyhtye Private Linen kolmas studioalbumi. Se julkaistiin 17. elokuuta 2011 levymerkillä King Foo Records. Albumi on tyyliltään monimuotoisempi ja eri tyylilajeilla leikittelevämpi kuin kaksi edeltävää albumia, ja se on tunnelmaltaan tummasävytteinen.
Albumi debytoi Suomen virallisen listan sijalla 17.
Vastaanotto

| 0 | 1 | 2 |
| --- | --- | --- |
Desibeli : 
Soundi : 
V2.fi : 

Albumi sai hyvän vastaanoton. Desibelin Marja Matikainen antoi albumille täydet viisi tähteä. Hän sanoi kaikkien kappaleiden nivoutuvan järkeväksi kokonaisuudeksi keskinäisistä eroavaisuuksistaan huolimatta, eikä kappalemateriaali tuntunut hajanaiselta, ja piti albumia yhtyeen siihenastisista kypsimpänä ja synkimpänä. Soundin Eero Kettusen mielestä yhtye on yrittänyt epäonnistuneesti karistaa hyväntuulista, kliseistä, ylituotettua ja tarttuvaa poljentaansa, joka oli mielestään yhtyeen ydinosaamisaluetta. Niin ikään viihdesivusto V2.fi:n J.A. Kaunisto piti albumia röyhkeänä, ja arveli ”vahvasti vientikelpoisen” yhtyeen pärjäävän parhaiten monikansallisen ja varakkaan levy-yhtiön suojassa.
Kappaleet

Kaikki kappaleet säveltänyt Private Line sekä sanoittanut Sammy Aaltonen Rory Winston.
Deathbedtime Stories – 4.03
Dead Decade – 4.58
Black Swan – 3.17
Ghost Dance – 3.53
The 13th Step from the Grave – 3.28
Down Came the Rain – 3.42
Heroes – 3.01
Wake Up – 3.55
Meltdown Town – 3.43
Deathroll Casino – 3.43
Live, Learn & Grow Apart – 5.20
New Church (Japanin bonuskappale)
Kokoonpano

| 0 | 1 | 2 |
| --- | --- | --- |
|  Yhtye Sammy Aaltonen – laulu  Ilari Heinäaho – kitara, kantele  Jack Smack – kitara, taustalaulu  Juuso Kinnunen – basso, taustalaulu  Elias Logren – rummut, taustalaulu  |  Vierailevat muusikot Martti Lindholm – kosketinsoitin (kappale 6)  Elias Kahila – sello (kappaleet 1 ja 4)  Jasse Salonen – taustalaulu  Lauri Koski – taustalaulu  |  Tuotanto Sammy Aaltonen – tuottaja  Svante Forsbäck – masteroija  Pekka "Spendid" Laine – miksaaja  Kaylin Idora – valokuvat  Jarkko Tiitinen – valokuvat, kansikuva  |
Clifton (sarjakuva)

Sir Harold Wilberforce Clifton.
Clifton on belgialais-ranskalainen humoristinen vakoiluaiheisten sarjakuvien sarja, jonka tarinoiden pääosissa on englantilainen eversti Sir Harold Wilberforce Clifton. Sarjan loi Raymond Macherot vuonna 1959, ja se on jatkunut muiden sarjakuvantekijöiden toimesta yli viidenkymmenen vuoden ajan. Sarjassa on ilmestynyt parikymmentä sarjakuvakirjaa sekä kaksikymmentä pienempää tarinaa, yhteensä noin 800 sivun verran.